घर में घुसी नीलगाय, सेंक्चुरी टीम ने निकाला
कूनो अभयारण्य से सटे टिकटोली गांव में बीती रात नीलगाय के घर में घुसने से ग्रामीणों में अफरातफरी मच गई। कूनो सेंक्चुरी की टीम ने रेस्क्यू ऑपरेशन कर नीलगाय को गांव से बाहर निकाला। घटनाक्रम के अनुसार टिकटोली गांव में मंगलवार शाम सात बजे जब लोग अपने घरों में खाना बनाने और खाने में व्यस्त थे, तभी नीलगायों का एक झुंड गांव में आ गया। इनके भगाने के लिए दौरान एक नीलगाय रामलाल आदिवासी के घर में घुस गई । ग्रामीणों को तमाम प्रयास के बाद भी जब उसे निकालने में सफलता नहीं मिली तो वन विभाग के डॉ. सचिन उपाध्याय की टीम रात साढ़े आठ बजे टिकटोली पहुंच गई। वनकर्मियों ने नील गाय को बेहोश करने के बाद काबू मेंं लिया तथा उसे ले जाकर दूर जंगल में छोड़ा गया।
hin_Deva hin_Deva